**คู่มือการขอทุนวิจัยจากสหภาพยุโรป**

ทุนวิจัยจากสหภาพยุโรป (European Commission) เป็นทุนวิจัยขนาดใหญ่และสนับสนุนต่อเนื่อง 3-5 ปี มีการประชาสัมพันธ์ทุนวิจัยผ่านทางเว็ปไซต์ <http://ec.europa.eu/research/participants/portal/desktop/en/opportunities/index.html> โดยโจทย์วิจัยกำหนดจากความต้องการของสหภาพยุโรปและเน้นการร่วมมือระหว่างหน่วยงาน กำหนดการเปิด/ปิดรับข้อเสนอโครงการ และการให้ทุนขึ้นอยู่กับประเภทของทุนและหัวข้อ ซึ่งนักวิจัยควรเข้าไปศึกษารายละเอียดในเว็ปไซต์ดังกล่าว ประเภทของทุนวิจัย (Types of Actions) ได้แก่

* Excellence Science เน้นการทำวิจัยพื้นฐานใหม่ๆ โดยส่วนใหญ่จะให้นักวิจัยเสนอโจทย์มาเอง (Bottom-up Basis) เช่น
* Research and Innovation Actions
* Grants of the European Research Council (ERC) to Support Frontier Research
* Marie Skłodowska-Curie Actions (MSCA)
* Societal Challenges สนับสนุนการแก้ปัญหาสังคม สุขภาพ พลังงานและสิ่งแวดล้อม ตามโจทย์ที่กำหนดมาให้ (Top-down research) นักวิจัยไทยมักจะประสบความสำเร็จในการได้รับทุนในประเภทนี้
* Industrial Leadership ให้ทุนตามโจทย์ที่กำหนดมาให้ (Top-down research) ควรมีความร่วมมือกับเอกชน และการพิจารณาให้ทุนอาจจำกัดระดับเทคโนโลยี (Technology Readiness Level) เช่น
* Innovation Actions
* Coordination and Support Actions
* Cofund Actions
* SME Instrument

นักวิจัยสามารถศึกษาคู่มือเกี่ยวกับทุนวิจัย ของปี 2014-2020 ได้ที่ H2020 Online Manual (<http://ec.europa.eu/research/participants/docs/h2020-funding-guide/grants/applying-for-funding_en.htm>) และสามารถสืบค้นข้อเสนอโครงการในปีก่อนๆ (FP7 and CIP Programmes 2007-2013) เพื่อศึกษาแนวทางข้อเสนอได้จากเว็ปไซต์

ข้อบังคับของทุนวิจัยจากสหภาพยุโรปส่วนใหญ่ จะกำหนดให้ทีมวิจัยประกอบด้วยหัวหน้าโครงการ (Coordinator) และต้องมีผู้ร่วมจากสถาบันหรือหน่วยงานที่อยู่ในยุโรปหรือเป็นสมาชิกสหภาพยุโรป อย่างน้อย 3 ประเทศ (ยกเว้นบางทุน) หากนักวิจัยจากประเทศไทยต้องการร่วมทีมทำวิจัยก็สามารถเป็นผู้ร่วมโครงการได้ โดยอาจจะติดต่อไปยังนักวิจัยในยุโรปที่รู้จักกันดีอยู่แล้ว หรือติดต่อไปยังนักวิจัยที่น่าจะสนใจร่วมงานกัน เพื่อชวนกันเขียนข้อเสนอโครงการร่วมกัน ช่องทางในการหาผู้ร่วมโครงการ เช่น

* CORDIS Partner Service <https://cordis.europa.eu/partners/web/guest/home>
* SEA-EU-NET Partners in Science [www.sea-eu.net](http://www.sea-eu.net)
* Sustain-EU-ASEAN [www.sustain-eu-asean.net](http://www.sustain-eu-asean.net)
* Connect2sea [www.connect2sea.eu](http://www.connect2sea.eu)
* LinkedIn forum on international cooperation <https://www.linkedin.com/groups/Horizon-2020-International-cooperation-5070141?home=&gid=5070141&trk=anet_ug_hm>

การประเมินข้อเสนอโครงการจะให้ความสำคัญเรื่องความสมบูรณ์ ผลกระทบและแผนการดำเนินงาน (Excellence, impact, and implementation) ความสำเร็จของโครงการวิจัยนั้นส่วนใหญ่จะขึ้นอยู่กับความเข้มแข็งของหัวหน้าโครงการ จึงควรเลือกผู้ที่มีทีมวิจัยที่มีความสามารถในการบริหารโครงการใหญ่ๆได้ อีกทั้งข้อควรระวังในการเขียนข้อเสนอโครงการ ขอให้เขียนในส่วนที่สามารถทำได้จริงตามแผนการดำเนินงาน เนื่องจากสหภาพยุโรปยึดถือภาระผูกพันตามข้อเสนอโครงการอย่างเคร่งครัด โดยอาจจะไม่มีโอกาสได้แก้ไขข้อเสนอโครงการที่ส่งเข้ารับการพิจารณาได้อีก จากสถิติในปีที่ผ่านมาพบว่าโอกาสในการได้รับทุนสนับสนุน ประมาณ 7-10%

ทุนวิจัยไม่สามารถเบิกข้ามหมวดได้ และมีข้อบังคับแตกต่างจากทุนวิจัยในประเทศไทย ซึ่งนักวิจัยควรมีทีมงานช่วยประสานในเรื่องระเบียบการคลัง ทุนวิจัย 100% + งบอำนวยการ 25% สำหรับหน่วยงานที่ไม่แสวงกำไร

**แนวทางปฏิบัติในการเตรียม/เขียนข้อเสนอโครงการต่อสหภาพยุโรป**

โดยนักวิจัยสามารถสมัครเป็นผู้อ่าน/พิจารณาข้อเสนอโครงการวิจัยได้ ที่ <http://ec.europa.eu/research/participants/portal/desktop/en/experts/index.html> ซึ่งเป็นวิธีการหนึ่งในการศึกษาแนวทางของข้อเสนอโครงการ

รายนามบุคลากร มก. ผู้ที่เคยได้รับการสนับสนุน

|  |  |  |  |
| --- | --- | --- | --- |
| ปีที่รับทุน | ชื่อ | ผ่านหน่วยงาน | อีเมล |
| 2013 | ผศ.ดร.รัตนาวรรณ มั่งคั่ง | คณะสิ่งแวดล้อม มหาวิทยาลัยเกษตรศาสตร์ | [fscirwm@ku.ac.th](mailto:fscirwm@ku.ac.th) |
| 2013 | รศ.ดร. กล้าณรงค์ ศรีรอต | หน่วยปฏิบัติการเทคโนโลยีมันสำปะหลังและแป้ง สวทช. | [aapkrs@ku.ac.th](mailto:aapkrs@ku.ac.th) |
| 2013 | ดร.เกื้อกูล ปิยะจอมขวัญ | หน่วยปฏิบัติการเทคโนโลยีมันสำปะหลังและแป้ง สวทช. | [kuakoon@biotec.or.th](mailto:kuakoon@biotec.or.th) |